
PROOEMIUM. 


Primum,  quod  lectoribus  humanissimis  me  dicere  oportet, 
est,  non  quidem  pruritum  aliquem  me  ad  scribendum 
incitasse,  sed  antiquum  in  acadeiniis  morem  me  impulisse 
ad  officium  explendum,  quod  maiores  candidatis  imposue- 
runt.  Quare  hoc  opusculum,  ea  praesertim  forma,  quam 
nunc  habet,  diis  inferis  mihi  liceat  tradere.  Est  enim  in- 
fans vi  in  vitain  editus,  talis  vero  patri  non  suavissimus 
esse  solet. 

Nolim  hic  multis  quaerere,  an  bene  actum  sit,  si  eius- 
modi  specimina  a medicinae  candidatis  non  solum  poscan- 
tur, sed  etiam  literarum  auxilio  in  medium  proferantur, 
tempore  sciliceteo,  quo  tantus  librorum  numerus,  vi  qua- 
dam externa  evocatus,  sine  ulla  ratione  temere  profunditur. 
Dubitari  saltem  potest , aetate  ea,  qua  vix  perceperis,  quae 
bonus  medicus  cognita  habere  debet,  novis  rebus  efferendis, 
scientiaeque  medicae  limitibus  proferendis  nos  vacare  posse; 
nec  medicinae  candidatum  ad  experientiam  augendam  mul- 
tum collaturum  esse;  neque  vero  haec  mea  est  sententia, 
ut  eiusmodi  rationibus  tam  multarum  bonarumque  disserta- 
tionum praestantiam  negem , id  tamen  mihi  persuadeo,  vel 
ope  aliena  natas  illas  esse,  vel  auctorem  in  ea  componenda 

plus  consumpsisse  temporis,  quam,  mea  quidem  sententia, 
libello  tali  impendi  debeat,  quem  paucissimi  legunt,  et 
cuius  auctorem  aliquando  poeniteat.  Quare  optimum  mihi 
visum  est,  tempori  cedere  et  scribere  aliquid,  sed  simul 
tempori  parcere.  Si  qui  igitur  opusculo  huic  legendo  ali- 
quid temporis  tribuere  voluerint,  ii  neque  hominem  in 
libris  admodum  versatum,  neque  virum  magna  praeditum 
eruditione  exspectare  debent,  sed  fragmenta  quasi  illius, 
qui,  cum  omne  suum  tempus  hucusque  in  eo  impenderit, 
ut  totum  scientiae  medicinae  orbem  pernosceret,  singulas 
.quasdam  eius  partes  prae  ceteris  adumbrare  neque  potuerit, 
neque  voluerit.  Huc  accedit,  quod  ad  eiusmodi  laborem 
fixa  sedes  et  plura,  quam  iuvenis  habere  solet  adminicula, 
necessaria  ad  bene  scribendum  sunt. 

Hic  auctor  iuventutis  annos,  qui  semper  iure  aesti- 
mantur praestantissimi,  consumpsit,  huic  vitae  se  tradidit, 
et  si  in  hac  doctrina  ipsi  nancisci  non  licuerit  claram  ve- 
ra mque  cognitionem,  tunc  vita  eius,  vegetabili  adaequanda, 
et  cum  Virgilio  ipsi  dicendum  erit: 

Sin,  has  ne  possim  naturae  adcedere  partes, 

Frigidus  obstiterit  circum  praecordia  sanguis; 

Rura  mihi  et  rigui  placeant  in  vallibus  amnes } 

Flumina  amem  silvasque  inglorius. 

INTRODUCTIO. 

In  ephemeridibus  quibusdam,  quarum  nomen  e memoria 
mihi  defluxit,  legi  libellum  inscriptum:  Roose  de  super - 
foetatione  nonnulla,  nunc  tertia  vice  in  vernaculam  trans- 
latum esse.  Valde  igitur  rem  istam  miratus,  gravissimas  in 
eo  libello  res  exspectavi,  sed  nihil,  nisi  concinnam  descri- 
ptionem inveni ; cui  una  quidem  versio  in  usum  eorum, 
qui  latinae  linguae  non  satis  periti  sunt,  sufficere  mihi 
videbatur. 

Mecum  vero  reputans,  quomodo  tam  multae  proletarii 
libelli  versiones  profectae  fuerint,  hanc  putavi  eius  rei  ra- 
tionem esse  , quod,  cum  omnes  medici  usque  ad  nostra 
tempora  persuasi  fuissent,  rationes,  quibus  superfoetatio 
negatur,  facilius  difficiliusve  refelli  posse , iam  Roosius 
extiterit  in  libello  illo  *)  haec  dicens:  ,, Secundum  omnia 

hucusque  prolata  res  eo  redire  videtur , ut  superfoetatio  in 
conditione  cum  sanitate  congrua  omnino  existere  nequeat  f 

*)  Vid.  de  superfoet.  nonnulla  §.  io.  Quam  paragraphum  in 
vernacula  versione  quibusdam  cum  mutationibus  interpres 
sic  transtulit:  „Nacli  diesem  allen  ist  eine  Ueberfruchbung 
im  gesunden  und  regelmdj 'sigen  Zust aride  unmoglich;  nicht , 
iveil  die  Gebdrmubber  geschlossen  wurde , sondern  weil  sie 
durch  die  Schwangerschafb  in  ihrem  Innern  und  in  ihrer 
lieizempfiinglichkeib  dergestalt  ver  under  b wird,  dafs  keine 
zweibe  Empfdngnifs  einbreben  kann.  In  regelwidrigen  Fdllen 
ciber , ico  ein  IVeib  zwei  Gebcirmiibter  hab , kann  sie  Sbalb 
finden  ” (Beitrage  etc.  St.  II.  p.  III.)  . 

non  autem,  quoniam  os  uteri  clauditur ,'  sed  potius , quia 
graviditate  ipsa  uteri  Jabrica  ita  mutatur , ut  novae  conceptioni 
non  idonea  sit,  — ut  autem  in  casibus  a statu  sano  abhor - 
r entibus , in  quibus  matrix  adest  humana  duplex,  super foe- 
kationi  locus  praebeatur . 

Talis  vero  disquisitio , quae  rem  cum  multis  , iisque 
optime  collocatis  argumentis  omnibus  dubitationibus  exi- 
mere, simulque,  constructione  quadam  organismi  adhibita, 
ad  finem  perducere  videbatur,  fieri  non  potuit,  quin  et 
auctori,  et  sententiae  ipsius  omnium  fere  applausum  conci- 
liaret; et  nunquam  mihi  in  mentem  venisset  huic  applausui 
aliquid  detrahere,  nisi  non  ila  multo  post  in  alio  abRoosio  *) 
edito  libro  hunc  invenissem  paragraphum:  „ Superfoetatio, 

id  est,  foecundatio  iam  foecundae  mulieris , quae  interdum 
a viduis,  quae  mortuum  infantem  protulere , praetenditur, 
non , nisi  ibi  Jieri  potest , ubi  per  vitium  organicum  duplex 
adest  uterus , in  forma  autem  naturali  non  existit.  Uterus 
quidem  post  conceptionem  non,  uti  olim  falso  credebatur , clau- 
ditur, sed  conceptione  structura  eiusque  irritabilitas  sic  mu- 
tatur , ut  secunda  conceptio  feri  non  possit . ’’ 

Sic,  quod  olim  ad  theoriam  generationis  tantum  pro- 
latum fuit,  nunc  ad  ipsam  medicinam  forensem  applicatur. 
Hic  vero  sumtionis  precariae  usus  mihi  ultra  limites  vagari 
visus  est;  praesertim,  quia  haec  a medico,  qui  fato,  nescio, 
quo,  intra  paucos  annos  magnam  sibi  in  medicina  forensi 
gloriam  et  auctoritatem  conciliaverat,  temere  dicta  et  pro- 

*)  Grundrifs  medicinisch- gerichtlicher  Vorlesungen.  §.  I12. 

posita  videbam.  Igitur  virum  illum  praestantem  non  eam 
ob  caussam  aggressus  sum,  ut  ex  obscuritate  ipse  evaderem, 
et  hominum  in  ine  oculos  converterem;  neque  ad  eorum 
partes , qui  de  magni  cuiusdam  viri  laudibus  statim  post 
mortem  ipsius  detrahere  cupiunt,  ut  populus  credat,  ipsos 
maiores  illis  esse,  transire  volui.  Nam  id  ipsum  a scribendo 
me  avocare  potuisset,  quod  auctor  post  mortem  non  posset 
se  defendere:  sed  cum  auctor  noster  magnus  fuerit  vir, 
praesertim  in  dicta  illa  disciplina , et  perenne  sibi  monu- 
mentum erexerit,  maximamque  famam  adeptus  sit,  vulgum 
reputavi  eiusmodi  viri  auctoritate  abuti;  et  hanc  potissimum 
ob  caussam  ad  scribendum  animum  appuli. 

Igitur  rei  ipsius  dignitate,  metu  ne  magni  auctoris  in- 
certa sententia  nonnemini  vera  existimetur,  et  antiquo 
more  conatum  meum  scribendi  excusatum  velim. 

§•  I. 

Auctor  noster  non  omnes  aliorum  sententias,  qui  de 
haere  scripsere,  dignas  habuit,  quas  congereret,  et  copio- 
sius explicaret , sed  in  rationibus,  quae  ad  rem  suam  inprimis 
valerent,  proferendis,  refutandis  vel  limitandis  sese  con- 
tinuit. Et  ego  quoque  reliquas  omnes  sententias  ex  ratio- 
nibus in  prooemio  iam  prolatis  omittam,  exceptis  iis,  quas 
ipse  maximi  momenti  esse  putaverim. 

§.  ii- 

Auctor  noster  quinque  profert  rationes,  superfoeta- 
tionem  probantes,  quae  deinde  verbis  ipsius  hic  apponam,  ne- 

qua  suspicio  corruptionis  cujusdam  apud  alios  oriri  possit, 
secundam  vero  et  tertiam  rationem  tam  parvi  credo  momenti 
esse,  ut  de  iis  uberius  dicere  non  opus  sit.  Nam  se  ipsae 
adeo  refutant,  ut  non,  nisi  eam  ob  caussam  hunc  locum  iis 
concesserim,  quia  eorum,  quibus  forte  libellus  auctoris  nostri 
non  ad  manus  fuerit,  curiositati  satisfacere  animus  erat. 

§.  HI. 

Sunt  vero  sequentes  rationes: 

„ i)  Uteri  muliebris  cavitas  in  omnibus  superficiei  in- 
ternae partibus  ad  concipiendum  est  idonea;  nulla 
igitur  ratio  reddi  potest,  quare  conceptio  in  parte 
eius  altera  locum  habere  nequeat,  quamquam  in 
altera  iamiam  adsit. 

2}  Haud  raro  casus  inveniuntur  foetuum  eodem  partu, 
aut  aliquot  dierum  intervallo  editorum  adeo  inaequa- 
lium, ut  coniectura,  alterum  eorum  maturum,  alte- 
rum serius  conceptum  hoc  tempore  adhuc  immatu- 
rum esse,  veri  habeat  speciem.  Horum  casuum,  quos 
apud  Hallerum  *)  invenias,  farragini  casum  mihi 
notum  addere  possem  Thebesiano  **)  aliisque  si- 
milem, si  eiusmodi  casibus  momenti  aliquid  inesset. 

3)  Ex  nonnullorum  animalium  quadrupedum  exemplis, 

*)  Elem.  Physiol.  Tom.  VIII.  I.  S.  V.  §.  XVII. 

**)  Nova  Acta  Acad.  Nat.  Curios.  T.  I.  Obs.  X.  p.  65.  — W. 
Cappel  Med.  Beobacht.  Eine  Auswahl  aus  den  Novis  actis 
der  k.  Akad.  d.  Naturf.  I.  Goett,  799.  S.  39. 

in  quibus  superfoetatio  procul  dubio  locum  habet, 
eam  fieri  posse  probatur. 

4)  Permultis  exemplis  extra  omnem  dubitationis  aleam 

positum  est,  et  animalia,  et  foeminas  concepisse 
etpeperisse,  foetu  prius  concepto  mortuo,  imo  la- 
pideo adhuc  in  utero  contento  *)♦  „ Non  dubium 

/ 

igitur  est,  posse  secundum  foetum  concipi.”**)  — 
„ Si  enim  foemina  potest  concipere,  cuius  uterus 
foetu  osseo  et  marcido  impeditur,  sano  utero  facilius 
alia  concipiet  ***). 

5)  Casus  sunt  observati,  in  quibus  duorum  foetuum 

alter  longo  (usque  ad  sex  menses)  temporis  inter- 
vallo post  alterum  ex  eiusdem  matris  utero  editus 
est,  quorum  plura  exempla  Haller  ****)  enarrat.” 

§,  iv. 

Tunc  auctor  verbis  sequentibus  in  enodanda  quaestione 
pergit. 

A)  Quod  iam  primum  ad  ea,  quae  de  natura  uteri  mu» 
liebris  pro  superfoetatione  dicta  sunt,  attinet,  hic  inprimis  a 
veritate  tam  ii,  qui  superfoetationem  esse  statuunt,  quam  illi, 

*)  Conf,  Haller  1.  c.*p.  4 66.  — Baldinger  N.  Magaz.  fur 
Aerzte,  B.  4.  St.  4.  — Blumenbach  in  Goetting.  gei.  Anz. 
V.  1786.  St.  15.  — Baillie’s  Anat.  d.  krankh.  Baues,  v. 
SOEBIMERRIN  G.  p.  220.  n.  465. 

**)  Haller  Prim.  lin,  physiol.  §.  429. 

***)  Elem.  Physiol.  1.  c.  p.  467. 

****)  Elem.  Phys.  1.  c.  p.  464. 

qui  eam  in  homine  existere  negant,  aberrare  nobis  videntur. 
Hi  enim  non  ex  natura  uteri  gravidi  demonstrarunt,  foetum 
alterum,  conceptione  iam  facta,  concipi  non  posse;  verum 
potius  ratione  quadam  mechanica  superfoetationem  fieri  posse 
in  homine  negarunt,  quippe  qui  docent,  iis,  quae  uterum 
ferunt,  uteri  os  connivere.  Quae  sententia  ab  Hippocratis  * **)) 
ad  nostra  usque  tempora"")  semper  dicta  quidem,  sed  nun- 
quam probata  est.  B)  Observatione  enim  sexcenties  insti- 
tuta, impraegnatis  foeminis  in  primis  graviditatis  temporibus 
sanguinem  menstruum  ex  utero  adhuc  effluere  docetur , uteri 
os  non  adeo  arcte  clausum  esse  , ut  nec  sanguis  ex  utero  ema- 
nare , nec  sperma  virile  in  illum  immitti  potest.  C)  Ouo 
etiam  modo  superfoetatio  in  animalibus  nonnullis,  in  quibus 
negari  nequit,  locum  habere  posset,  uteri  ore  tam  arcte 
clauso?  D)  Neque  ab  observatoribus  fide  dignissimis  haec 
opinata  inventa  est  occlusio.  Amicissimus  Hildebrandt  ***), 
naturae  descriptor  accuratissimus,  in  descriptione  muta- 
tionum uteri,  durante  graviditate,  orificii  occlusi  mentionem 
facit  nullam.  Immortalis  Haller  ****):  „Os  uteri,’’  inquit, 
„numquam  clausum  est;”  etceleb.  Stein  *****) : „uteri  occlu- 
sionem graviditatis  signum  esse  docet,  exceptionibus  tamen 
in  iis,  quae  plus  semel  pepererint,  valde  obnoxium.*’  Hunc 

*)  Aphor.  V.  5r. 

**)  Blumenbach  Instit.  physiol.  Ecl.  2.  §.  563.  — Le  mede- 
cin  accoucheur  par  M.  Lacombe  , a Paris  1791, 

***)  Lehrbuch  d.  Anat.  d,  Menscb.  111.  §.  2307. 

L.  c.  p.  466. 

*****)  Theoret.  Anleit.  zur  Geburtshulfe,  §.  167. 

paragraphum  litteris  discrevi,  quemadmodum  singulorum 
dictorum  adumbratio  mihi  requirere  videbatur. 

§.  V. 

Contra  A,  B,  et  X.  paragraphum  auctoris,  in  introduc- 
tione iam  prolatum  a me,  in  ephemeridibus,  Salzburger  Zei~ 
tung*)  inscriptis  , ubi  auctoris  ipsius  traductio  , quam  secundo 
fasciculo  collectionum  ad  medicinam  legalem  spectantium  in- 
seruit, censurae  admittitur,  has  argumentationes  invenimus* 
,,  Auctor  in  eorum  partes  transit,  qui  foeminam  tantummodo 
duplici  instructam  utero  superfoetationi  subiectam  esse  posse 
contendunt.  Censor  vero  non  intelligit,  quid  sit,  quod  prae- 
clusionem oris  uterini  in  graviditate  pro  ratione  huius  senten- 
tiae haberi  nolit;  menstruatio  tempore  graviditatis  contra 
praeclusionem  nil  probat,  propterea,  quod  sanguis  ex  ore 
uterino  externo  vel  etiam  e vagina  manare  potest,  alia  vero 
argumenta  etiam  minus  valent.  Nonne  per  id  iam,  semen 
excluditur,  quod  membrana  decidua  cum  chorio  frondoso 
ovuli  iungitnr,  et  ovulum  hac  ratione  uteri  cavum  explet? 
Boer,  celeberrimus  ille  Viennae  artis  obstetriciae  doctor,  qui, 
si  quis  alius,  magnum  gravidorum  uterorum  numerum  dis- 
secavit,  claris  verbis  in  praelectionibus  suis  dicit:  „ Obser- 
vatur in  cervice  uteri  clavus  mucosus,  continuatio  membra- 
nae deciduae , tela  cellulosa  constans,  quam  ita  replevit  lym- 
pha, ut  calamo  scriptorio  crasso  similis  sit.”  Magnus  etiam 
nostra  aetate  anatomicus,  Walter  sen.  Berolini,  eadem  est 

*)  Salzburger  Zeitung  igo2.  Bancl  3.  Nro.  68.  p.  310.  311. 

sententia.  Quis  vero  tam  multa  dissecavit  cadavera?  Et  quod 
gravissimum  est,  in  ea  re  semper  artem  obstetriciam  ante 
oculos  habuit,  quippe  quae  per  longum  tempus  totam  ipsius 
industriam  et  assiduitatem  sibi  vindicavisset ; id  quod  satis  de- 
monstrant praeparata  admiranda  cum  arte  et  industria  ab  eo 
facta.  Huc  accedit,  quod  ipse  de  superfoetatione , de  qua 
aliquando  scribere  *)  apud  animum  suum  constituerat,  mul- 
tum cogitavit,  multasque  instituit  indagationes.  Propter 
quas  etiam  optimo  suo  iure  in  praelectionibus  de  arte  obste- 
tricia sequentem  proferre  sententiam  potuit:  Superfoetatio 
locum  habere  non  potest,  quia  os  uteri  a clavo  mucoso  occlu- 
ditur. Num  vero  hi  viri,  quibus  auctor  noster  Blumen- 
eachium  et  Sacombium  adnumerat,  quorumque  numerus 
multis  viris  de  re  medica  optime  meritis  augeri  posset,  non, 
nisi  pueri  sunt,  qui  in  verba  magistri  (Hippocratis)  iura- 
verunt?  Imo  hi  quoque  celeb.  Hallerum  saepe  perlegerunt, 
meritamque  in  re  anatomica  ei  tribuunt  auctoritatem;  nec 
certo,  nisi  pluribus  dissectionibus,  adducti  in  alias  ivissent 
partes. 

Igitur  hic  auctoritatem  contra  auctoritatem  pugnantem 
videmus;  et  si  tales  viros  sic  tractantur,  facile  commovetur 
suspicio,  auctorem  non  veritatem,  sed  solummodo  veri  spe- 
ciem in  parte  sua  defendenda  quaesivisse.  Cui  addere  potes, 
IIatleri  verba  in  hac  re  nihil  probare  posse,  quia  se  ipse 
contradixit.  (Vid.  finis  §.  VII.) 

Betrachtungen  iiber  die  Geburtstheile  des  weiblich.'  Geschl. 

§•  33  - 5<5. 

Ad  B)  autem  speciatim  mihi  liceat  hunc  paragraplium  ex 
Sprengelii  Pathologia  *)  proferre.  „ Foeminam  in  gravidi- 
tate per  vaginam  interdum  sanguinem  profundere,  neque  ab- 
horret ab  experientia,  neque  admodum  periculosum  est.  Mul- 
tae enim  foeminae  inveniuntur,  quae  etiam  primis  gravidita- 
tis mensibus  menstruationi  subiectae  sint,  vel  adeo  eo  tantum 
tempore  ordine  suo  eam  habeant.  (Roederer  Opusc.  p.  400.) 
Tunc  autem  in  iis  foeminis  sanguis  vel  ex  colli  uterini,  vel 
e vaginae  vasis«manabat.  Sic  apud  foeminas  sanguinosas  gra- 
viditatis tempore , quia  uterus  extensus  venas  iliacas  compri- 
mit, ideoque  sanguis  in  vaginae  extenuata  vasa  profunditur, 
fluxus  sanguinis  oriuntur,  etc.  (Schroeder  Opusc.  Vol.  I* 
p.  296. 

§.  VI. 

Quod  ad  C)  attinet,  fatendum  mihi  est,  in  anatomia 
comparata  me  adhuc  non  satis  versatum  esse,  sed  usque  dum 
contrarium  mihi  demonstretur,  amplector  hanc  sententiam, 
ubi  uterus  duplex  sit,  ibi  duo  adesse  debere  ora  uterina,  et 
ubi  uterus  bicornis  inveniatur,  ibi  certo  os  uteri  aliter  for- 
matum esse,  vel  membranam  deciduam  non  usque  ad  os 
uteri  continuari.  Atqui  etiamsi  ab  hoc  discesseris,  tamen 
hoc  notandum  esse  censeo  omnia  animalia,  sicut  nunc  con- 
stat, certum  tantum  habere  tempus,  quo  ad  coitum  pro- 
pensa sunt,  et  simulae  conceperint  foeminam  fugere  marem, 
qua  quidem  re  homines  valde  discrepant.  Igitur  animal  aut 

*)  Th.  III.  §.  197. 

paucis  diebus  post  primam  conceptionem  superfoetari  necesse 
esse  (id  quod  verisimiliter  etiam  in  homine  fieri  posse  infra 
demonstrabo),  aut  omnino  superfoetari  nequit. 

$.  VII. 

Denique  de  D)  parum  ad  rem  facit,  quod  cI.Hilde- 
brandtius  silentio  illud  praeterierit.  Fieri  enim  potuit,  ut 
ei  paucas  tantum  gravidas  dissecare  licuerit;  nam  eas  nontain 
frequentes  esse  inter  omnes  constat.  Quocirca  is  cautius  auc- 
tore nostro  de  hac  re  sententiam  suam  non  aperuisse  videtur, 
quia  fortassis  investigando,  nondum  eo  pervenerat,  ut  decer- 
nere illud  audacter  posset,  et  in  diversis  de  hac  re  doctorum 
sententiis  in  partes  alicuius  ire  noluerat.  Et  quod  ad  E)  at- 
tinet, in  Halleri  scriptis  optime  peritus  Soemmerrin- 
cius  *)  iain  observavit,  Hallerum  sibi  in  hac  re  ipsum  con- 
tradixisse. 

$.  VIII. 

Tunc  auctor  noster  sic  sententiam  suam  proferre  pergit: 

,,Quae  quum  ita  sint,  quumque  et  ab  iis,  quibus  de  pos- 
sibili in  hominibus  superfoetatione  persuasum  est,  hicce  even- 
tus, teste  experientia  quotidiana,  ad  casus  numeretur  rarissi- 
mos, alia  huius  rei  caussa,  quam  mechanica  oris  uterini  con- 
strictio, nobis  est  quaerenda. 

*)  Haller  Grundr.  d.  Physiol.  mit  den  Verb.  von  Wrisberg, 
Soemmerring  und  Meckel,  umgearb.  von  H.  M.  v.  Le- 
VELING  Th.  II.  1796.  §.  932.  p.  774.  — §.  978.  p 816.  SOEDI- 
itRTNGs  Noten  624.  — 653. 

Quae  autem  caussa,  si  quid  recti  videamus,  facile  patet. 
Omnia  corporis  humani  organa  functiones  suas  non,  nisi  in- 
tegra structura  et  mixtione  peragere  valent.  Organo  mutato 
aut  laeso,  functio  quoque  sua  mutatur  laediturque.  An 
propterea,  quod  vires  et  functiones  ab  organorum  structura 
et  mixtione  dependent,  rite  legitiineque  concludi  possit,  vim 
vitalem  in  ipsis  eorum  materiei  viribus  quaerendam  esse,  liic 
inquirere  praetermittamus,  quum  iam  alio  loco  *)  hac  de  re 
explicavimus.  Hic  tantum  res  ipsa,  absque  omni  de  eius 
caussis  perscrutatione,  ad  scopum  nostrum  pertinet. 

Uterus  virgineus  et  non  gravidus  in  genere,  sanus  sci- 
licet et  a conditione  regulari  nullo  modo  abhorrens  , a tem- 
pore pubertatis  incipientem  ad  senectutem  usque  structura 
et  mixtione  sua  ita  est  conformatus,  ut  specifica,  quam 
dicunt,  gaudeat  irritabilitate,  a spermate  virili  immisso 
excitanda.  Hancce  eius  irritationem  excipiunt  noti  tam 
uteri  ipsius,  quam  organorum  ei  vicinorum  ad  generatio- 
nem spectantium,  tubarum  scilicet  Fallopianarum  ovario- 
rumque, motus,  conceptionem  graviditatemque  incipientes, 
qui  quidem  motus  ab  ipso  conceptionis  momento  usque  ad 
partum  legibus  nobis  plane  ignotis  pergunt,  ita,  ut,  con- 
ceptione ipsa  extra  uterum  locum  habente,  tamen  hoc  viscus 
non  solum  membranam,  quam  Huxtek  caducam  denomi- 
nat, formet  **),  sed  etiam  iusto  tempore  dolores,  quam- 
quam prorsus  inanes,  contractionibus  suis  excitet  ***). 

*)  Grundz.  d.Lehre  v.  d.  Lebenskraft  Ed.  2.  p.  79.  sq. 

Abhandl.  d.  Lond.  Gesellsch.  zur  Vermehr.  des  mediz.  und 
chirurg.  Wissens,  p.  221. 

***)  Cf.  Grundz.  d.  Lebre  v.  d.  Lebenskraft,  p.  114, 


Simulae  autem  conceptio  peracta  est,  hisce  ipsis  uteri 
aliorumque  organorum  genitalium  motibus  haec  viscera  in 
configuratione  et  mixtione  sua  ita  commutantur,  ut  irrita- 
bilitate  specifica,  qua  in  conditione  non  gravida  gaudent, 
tunc  careant,  sicuti  v.  c.  membrana  narium  pituitaria,  quando 
inflammatione  corripitur,  tam  ad  irritabilitatem  eius  specifi- 
cam, sensum  odoris  excitantem,  quam  ad  secretionem  muci 
narium  , cui  in  conditione  sana  est  adaptata,  inutilis  redditur. 
Uterus  virgineus  conceptione  ipsa  in  aliud,  ita,  ut  dicam, 

viscus  , in  uterum  nempe  grcividmny  aliis  viribus  instructum 

# 

aliosque  motus  functionesque  peragentem,  mutatur,  nec 
actionibus  uteri  nondum  gravidi  nunc-fungi  potest.  Sperma 
virile  ei  immissum  in  hocce  organo,  in  utero  scilicet  gravido, 
nullam  excitat  actionem,  quoniam  organon  nunc  irritabili- 
tate specifica  semine  elicienda  caret.  ” 

Omitto  hic  sententiam  prolatam  adumbrare,  et  iudicio 
lectorum  meorum  relinquo,  an  praeter  verba  speciosa  aliquid 
veri  invenire  possint.  Re  vera  nihil  aliud  verba  illa  sibi  vo- 
lunt, nisi  lioc,  hepar  secernit  bilem,  quia  ad  id  factum  est, 
sed  nemo  id  pro  rei  constructione  habebit,  quam  quidem 
etiam  in  libro  eius  allegato  *)  frustra  quaeres.  Tunc  sequi- 
tur rationis  secundae  et  tertiae  refutatio;  id  quod  ne  verbo 
quidem  ex  rationibus  iam  prolatis  (§.  I.)  attingam. 

§.  IX. 

Sequitur  nunc  quarta  ratio  his  quidem  verbis: 

Nec  maioris  momenti  est  quartum  superfoetationem  hu- 


*)  Von  der  Lebenskraft. 

manam  tuentium  argumentum,  cui  vir  summus  Halleu  tan- 
tam tribuit  dignitatem,  conceptio  scilicet  uteri,  in  quo  foetus 
mortuus  vel  imo  osseus  seu  lapideus , adhuc  adest.  Iis  quidem, 
qui  propter  orificii  uterini  occlusionem  superfoetationem  fieri 
non  posse  contendunt,  argumentum  hocce  plane  irrefutabile 
esse  debet,  nec  memini,  me  unquam  ab  iis  superatum  id  in- 
venisse. Quaenam  enim  ratio  reddi  potest,  cur  uterus  clau- 
sus, si  foetus  in  eo  contentus  mortuus  est,  aperiatur?  Irri- 
tationis forsan  foetus  viventis  motibus  effectae  cessatio?  At 
enim  vero,  foetu  in  primis  graviditatis  temporibus  adeo  exi- 
guo, ut  oculorum  aciem  omnino  fugiat,  uterum  ad  contrac- 
tiones eius  orificii  magis  irritari  posse,  quam  foetu  fere  per- 
fecto, etsimortno,  coniectura  valde  improbabilis  est. — Se- 
cundum autem  ea,  quae  supra  de  caussa,  cur  superfoetatio  lo- 
cum habere  nequeat , quae  nobis  arridet,  diximus,  hoc  argu- 
mentum tantum  abest,  ut  sententiam  nostram  refutet,  ut  eam 
potius  suffulciat.  In  hisce  scilicet  exemplis,  cessante  vita 
foetus  et  eius  coniunctione  cum  utero , graviditas  ipsa  ces- 
sat. Uterus  nunc  in  statum  non  gravidum  , virgineo  (!)  quo- 
dammodo similem  , redit,  praeterquam , quod  foetus  , sicuti 
corpus  alienum,  in  cavo  eius  restet.  Conditio  eius  gravida, 
non  ab  eius  distentione,  sed  potius  ab  eius  motibus  vitalibus 
pendens,  cessat,  et  iam  in  statum  non  gravidum,  concep- 
tioni idoneum,  redit.  Ab  hisce  casibus  morbosis  consequen- 
tia igitur  ad  statum  regularem  cum  sanitate  congruum  om- 
nino non  valet!’’ 

Res  sane  mirabilis,  cui,  nisi  experientia  ipsa  tam  certa 
esset,  haud  dubie  theoria  id  opponeret.  Ex  specifica  uteri 

irritabilitate,  satis  elucet  in  eiusmodi  morbosa  affectione  ute- 
rum concipere  non  posse.  Et  quidem  id  non  una  tantum  vice 
factum  esse,  haec  Haeleiu*)  verba  nobis  indicant.  „ Certis- 
simum est,  et  innumerabilibus  exemplis  confirmatum,  et  ani- 
malia, et  foeminas  concepisse,  etpeperisse,  dum  conceptum 
priorem  mortuum  , etiam  lapideum,  in  utero  mater  retinebat. 
Sic  in  vacca  praeter  marcidos  foetus,  qui  in  utero  erant,  vivos 
etiam  Ruysciiius  reperit,  in  catellis  alii,  in  foemina  humana 
similia  non  sunt  rarissima. 

Quum  igitur  hocce  factum  revellere  non  posset  auctor 
noster,  aliam  iniit  rationem,  et  ad  sententiam  suam  susten- 
tandam adhibuit,  quicquam,  quod  mihi  quidem  videtur , uti 
Germani  dicunt,  crinibus  adduxisse. 

Sed  ut  meam  tandem  de  hac  re  proferam  sententiam,  hoc 
equidem  statuo:  Quia  simul  cum  caussa,  quae  foetus  mortem 
adducit,  e.  g.  terrore,  vel  magna  debilitate,  quae  foetum  us- 
que ad  finem  nutrire  nequit,  nutritio  et  status  quasi  inflam- 
mabilis  cessat  (hoc  ipso  enim  mutua  uteri  foetusque  ratio  tol- 
litur et  sola  uteri  vis  in  foetum  restat,  qui  tunc  nihil  aliud  est, 
nisi  corpus  inorganicum  , quod  in  utero  nullo  modo  et  vi  qua- 
dam efficaci  servare  se  potest)»  uterus  membranam  caducam 
et,  maiorem  si  vim  habet,  etiam  corpus  nunc  inorganicum 
factum  eiicit,  ideoque  ad  novam  conceptionem  idoneus  fit. 

Ceterum  et  id  animadvertendum  est,  foetum,  quamquam 
primis  graviditatis  temporibus  tam  parvus  sit,  ut  solis  oculis 
conspici  nequeat,  tamen  vim  exercere  in  uterum  oportere; 

id 


*)  Element.  Physiol.  L.  XXIX.  p.  466. 

id  quod  ex  hoc  uno,  omissis  aliis  argumentis,  satis  elucet, 
quod  uno  certo  tempore  foetus  ad  uterum  vim  habere  debet, 
atque  quibus  rationibus  adducti  credimus,  hominem  ab  ipso 
conceptionis  momento  vivere,  iisdem  plane  persuadeor,  ut 
foetum  primis  gravidationis  temporibus  efficacem  ad  uterum 
vim  habere  existimem. 

Huc  accedunt  haec  duo  momenta.  Primum,  etiamsi  pri- 
mis gravidationis  temporibus  foetus  parvus  sit,  tamen  uteri 
cavum  etiam  parvum  est,  ut  facillime  prorsus  impleri  possit. 
Secundum,  omnes  usque  ad  nostram  aetatem  scriptores  pu- 
tant, membrana  decidua  — quae  statu  quasi  inflammabili 
progignitur  — uteri  os  cavum  que  parvum  impleri. 

(Profecto  meliorem  requirit  perscrutationem , quibus 
rebus  hic  status  inflammabilis  gignatur.  Nam  sane  mirandum 
est,  eum  etiam  in  conceptione  extrauterina  existere  j id  quod 
multi  scriptores  contendunt.) 

§.  X. 

Denique  ad  quintum  ultimumque  venio  momentum,  ubi 
hisce  verbis  auctor  noster  pergit : 

„ Ouod  demum  ad  observationes , secundum  quas  ex  duo • 
bus  foetibus  alter  longo  temporis  intervallo  post  alterum  ex 
eiusdem  matris  utero  editus  est,  attinet,  hic  sequentia  nobis 
alicuius  momenti  esse  .videntur. 

I.  Permultae  eiusmodi  narrationes  suspicionem  praebent 
fraudis,  adeo,  ut  ipse  Haller , quamquam  superfoetationis 
defensor,  tamen  non  omnibus  hisce  historiolis  fidem  det  illi- 

mitatam.  f)  Observatores  ut  a muliebribus  artificiosis  deci- 
piantur, aeque  saepe  contingit,  quam  ut  propensione  quid- 
quid inauditi , vel  certe  rarissimi,  enarrandi  fallantur. 

II.  Superfoetationis  caussa  supposita,  scilicet  coitus  post 
conceptionem,  adeo  praesto  est,  ut,  si  fieri  posset,  non  ad 
casus  rarissimos,  sed  potius  ad  frequentissimos,  pertinere 
deberet. 

III,  Observationes  denique  exstant,  etiam  in  foeminis 
humanis  interdum  uterum  duplicem  inveniri,  quarum  plures 
apud  Gravel  *),  Hildeerand  r *f),  Bajllie  ***)  invenies, 
quibus  adhuc  casus  a cl.  Pole  ****)  observatus  addi  potest. 
,,In  omnibus  eiusmodi  casibus,  monente  iam  Gravelio^^*), 
«uperfoetatio  humana  aeque  ac  in  animalibus  aliis,  utero  du- 
plici praeditis,  omnino  locum  habere  potest. 

§.  XI.- 

De  ea  re  quoque  pauca  nobis  sunt  proferenda. 

Quamquam  de  No.  I.  prolatis  maxima  saltem  parte  con- 
cedere possum,  et  ipse  concedo,  tamen  animadvertendum  est, 
non  tam  temere  historicam  fidem  respuendam  esse,  tunc  enim 
gravissimas  scientiae  naturalis  res,  quas  vulgo  inepto  voca- 
bulo naturae  lusus  vocamus , plane  repudiare  oporteret.  Id 

i)  L.  c.pag.  4 65. 

*)  L.  c.  §.  XVII. 

**)  L.  c.  §,  2295. 

**#)  L.  c.  p.  224.  cf.  ConradPs  Handb.  derpathol.  Anat.  p.322. 

****)  Merkwiirdige  Abhandl.  der  zu  Lond.  1 7 73.  erricht.  rnediz, 
Gesellsch,  Bd,  4.  S.  166. 

*****)  L.  c. 

vero  inconsiderate  faceremus,  quia  saepissime  casus  quidam 
rarior  et  irregularis  viam  nobis  monstravit  ad  statum  regula- 
rem perspiciendum,  et,  ut  ita  dicamus,  velamenta  naturae 
detraxit.  Neque  omnes  scriptores  tam  futilibus  quibusdam 
rationibus  fidem  historicam  negavere.  Sic  enim  Ploucque- 
tius  *)  noster  inquit:  ,,  Hippocratis  **)  iam  temporibus 
superfoetationem  cognitam  habuere.  Multum  de  eo  dispu- 
tarunt, fierine  possit,  nec  ne;  et  revera  difficilis  est  intel- 
lectu, non  ideo,  quia  os  uteri  clausum  sit  (hunc  enim  erro- 
rem reiecimus),  sed  ob  pulposam  seu  deciduam  Hunteri 
membranam,  totam  interiorem  uteri  superficiem  et  tubarum 
Fallopianarum  ostia  obtegentem ***).  Utcunque  demum  hoc 
sit,  tam  multa  superfoetationis  exempla  et  historias  habemus, 
quod  foemina  uno  vel  pluribus  mensibus  post  partum  iterum 
pepererit  ****),  ut  omnis  fides  historica  ad  superfoetationes 
negandas  tollenda  esset/* 

*)  Ueber  die  physischen  Erfordernisse  der  Erbfahigkeit  der  Kin- 
der. S.  ioi. 

IJegi  i7riY.vvi<rta<;* 

***)  In  hoc  autem  a Ploucquetio  nostro  alii  dissentiunt, 
quippe  qui  membranam  deciduam  seu  caclucam  Hunteri 
ostia  tubarum  Fallopianarum  non  obtegere  dicant.  Vid.  Steiw 
theoret.  Anleit.  z.  Geburtshiilfe,  6.  Aufl.  §.  292.  Danz 
Grundrifs  der  Zergliederungskunde  des  ungebornen  Kindes. 
Bd  I.  §.  8-  p.  20.  Froriep  theoretisch-practisches  Handbuch 
der  Geburtshulfe.  §.  135.  u.  151.  u.  a.  m. 

#***)  Haller  Elem.  Phys.  L.  XXIX.  p.  464.  h,  und  Schurio 
Syllepsilogia  Sect,  IIE  Cap,  II, 

§.  XII. 

Quae  Nro.  II.  protulit,  de  iis  infra  uberius  agam*  In 
Nro.  III.  et  in  ultima  paragraphi  X.  verba:  ,,in  casibus  a 
statu  sano  abhorrentibus,  in  quibus  matrix  humana  adest 
duplex,  superfoetationi  locus  praebetur/’  animadvertendum 
est:  quamquam  prolata  vera  sint,  id  nobis  non  dare  po- 
testatem, omnes  observationes,  omissis  ulterioribus  indaga- 
tionibus, huic  casui  subiiciendi,  et  de  hoc  vide  infra  §,  XIV. 

§.  XIII. 

Antiquam  quidem  hucusque  sententiam  protuli  defen- 
dique,  sed  quo  successu,  lectoris  est  indicare,  etsi,,Roo- 
sii  *)  irritabilitas  uteri  specifica  eiusque  excitatio  a sper- 
mate  virili  immisso”  aliud  quidquam  praeter  hoc  dicere  vult, 
quia  uterus  concipiat,  simulque  cum  conceptione,  mem- 
brana decidua  formetur,  clavoque  mucoso  os  uteri  clauda- 
tur, superfoetationem  existere  non  posse;  eam  spero  me 
refutasse,  simulque  demonstrasse,  Hoosianae  **)  sententiae, 
in  fine  introductionis  meae  prolatae,  rationem  non  suffi- 
cientem esse.  Nam  minime  irritabilitas  mutata  per  se  su- 
perfoetationem  impedit,  sed  si  conceptio  casus , qui  a viris 
citatis  (§.  V.)  descripti  sunt,  in  utero  profert,  superfoeta- 
tioni locus  non  datur. 

lam  reliquum  est,  ut  meam  ipse  sententiam  proferam, 
ex  qua  puto  superfoetationem  quidem  existere  posse,  sed  si 

*)  De  superfoet.  nonn.  p.  8. 

**)  Introductio  und  Grundrifs  etc,  §.  112. 

quosdam  casus  exceperis,  verisimiliter  non,  nisi  paullo  post 
primam  conceptionem;  quamdiu  vero  hoc  fieri  liceat,  no- 
stris temporibus  et  pro  hodierno  medicae  disciplinae  statu  non 
posse  stricte  accurateque  definiri. 

* Haec  autem  nostram  sententiam  uberius  demonstrabunt. 

Probari  nequit  superfoetationi  locum  non  esse:  Nam 

etiam  concessis  illis  Boerii,  Walteri  aliorumque  virorum 
clarorum  iam  prolatis  argumentis,  quando  tempus  istud  inci- 
dere oporteat,  quo  os  uterinum  occluditur,  constitui  non 
potest.  Nullus  enim  illorum  virorum  ex  dissectionibus  affir- 
mare potest,  id  secunda  vel  tertia  hora  fieri.  Primo  enim 
haud  saepe  datur  occasio,  foeminam  in  primis  quatuordechn 
diebus  post  conceptionem  dissecandi,  deinde  ab  uno  argu- 
mento non  valet  argumentum  in  caetera:  Nam  id  modo,  quod 
saepe  multumque  experti  sumus,  certiores  nos  facere  potest, 
ut  pro  veritate  illud  certissima,  licet  non  ab  omni  dubitatione 
exempta  habeamus.  In  vivis  exploratio  esset  difficilis,  et 
propter  detrimentum,  quod  inde  afferri  posset,  omnino  omit- 
tenda est;  idque  eo  ma^is,  quia  haec  exploratio  vel  exactis- 
sime instituta  riil  probare  potest.  Nullus  enim  medicus  ex 
oris  uterini  structura  demonstrare  potest,  eum  in  coitu  sum- 
maque exaltatione  non  posse  commutari.  Quae  quidem  dis- 
quisitio eo  incertior  fit,  quod  etiamsi  colli  uterini  orificiuYn 
externum  apertum  est,  tamen  orificium  internum  obturatum 
esse  potest. 

Omnis  igitur  spes  rem  certiorem  faciundi  in  animalibus 
sita  est,  quae  tamen  eiusmodi  generis  esse  debent,  ut  uterum 
tantum  simplicem,  et  fere  idem  tempus  gravidationis  habeant. 


* 


Sed  tum  quoque  ex  disquisitionibus  multis  cum  sumptibus 
coniunctis  non,  nisi  conclusionem  nancisceremur  plurimis  ob- 
noxiam dubitationibus.  Vid.  e.  g.  quae  §.  VI.  de  discrimine 
inter  hominem  et  animalia  post  conceptionem  prolata  sunt.  — 
Hallehus  *)  iam  dixit:  „ uterus  in  animalibus  sine  dubio, 
in  hominibus  vero  verisimiliter  occluditur.  ” 

Superfoetationem  autem  existere  posse,  et  revera  exi- 
stere,  multi  praeclarissimique  viri  crediderunt,  e.  g.  Hal« 
lerus  **) , Ploucquetius  ***) , et  Meckelius  f),  qui 
dicit : „in  homine  multa  argumenta  superfoetationem  probant.  ” 
Eadem  sunt  sententia  novissimi  scriptores,  v.  g.  Knebe- 
mus  ff),  haec  verba  proferens  • fj  argumenta  scriptorum,  qui  su- 
perfoetationem esse  negant,  nobis  non  persuadent,  partirn- 
que  prorsus  inania  sunt. Eadem  habet  cl.  Frori  epius  ftf). 
Nam  quamquam  is  superfoetationem  esse  non  voluit,  tamen 
eam  concessit  et  satis  duxit,  aliud  rei  nomen  imposuisse* 
Iam  vero  quodnam  interest  discrimen  inter  superfoecunda - 
donem  et  superfoetationem  ? Dies  sextus,  dies  decimus,  dies 
decimus  quintus,  num  hi  omnes  ad  superfoecundationem  an 
ad  superfoetationem  pertinent  ? Sed  proferam  ipsum  para- 
graphum.  Etenim  quamvis  prolata  sententia  et  mea  quodam- 

*)  Grundrifs  Th.  II.  § 932. 

**)  Grundrifs  d.  Phys.  Th.  II.  §,  981. 

***)  Vid.  §.  XI. 

•{•)  Hallers  Grundrifs  d.  Phys.  §.  981.  N.  662. 

Grundrifs  zu  einer  Zeichenlehre  der  Entbindungswissen- 
schaft.  §.  424. 

iit)  c.  5.  132. 

^xnodo  est,  tamen  puto  rem  non  verbis  esse  disiungendam,. 
quae  reapse  certam  non  admittat  disiunctionem.  „ Superfoe- 
cundatio  si  duo  ovula  non  eodem  tempore,  sed  in  duobus  se 
invicem  excipientibus  foecundationibus  (saepius  a duobus 
viris  factis)  foecun dantur,  locum  habere  potest  (in  gravidi* 
tate  multiplici  fortassis  saepius,  quam  vulgo  creditur),  si  se- 
cunda compressio  facta  fuerit,  antequam  ovulum  in  coitu 
antecedente  foecun  datum,  in  uterum  venerit.  Super  foetatio 
autem,  ubi  duo  vel  plures  foetus  temporibus  a se  invicem 
longe  remotis  procreantur,  tum  solum  locum  habere  potest: 
i)  si  conceptionem  uterinam  conceptio  et  graviditas  extra- 
uterina antecessit,  2)  si  uterus  duplex  adest,  quo  casu  foe- 
tus quoque  duobus  diversis  temporibus  procreati,  diversis 
temporibus  nasci  possunt, 5>  — (Huc  accedit , quod  non  pro- 
batum est,  cur  superfoetatio  tunc  locum  porro  habere  non 
possit,  si  ovulum  in  uterum  intraverit.  An  id  de  ovulo  quo- 
que adhuc  parvulo  et  de  primis  diebus  potest  dici?) 

- §.  XIV. 

Exemplo  autem  nobis  est  historia  illa  a Buffonio  *) 
prolata,  quam  cl.  Froriepius  quoque  ante  oculos  videtur 
habuisse.  Foemina  in  America  gemellos  edidit,  alterum  albo, 
alterum  fusco  colore.  De  admiranda  re  inquisitio  instituitur, 
denique  foemina  fatetur,  postquam  vir  ipsius  eam  compres- 
sisset et  abiisset,  nigrum  hominem  advenientem  ipsam  vi- 
tiasse. Mullkrus  **)  etiam  eam  rem  iis  adnumerat,  ubi  ute- 

*)  Naturgescb. 

**)  Entwurfder  gerichtl.  Arzneiwissenschaft  Th.  I.  §.  212» 


rus  duplex  affuerit;  sed  quo  iure , equidem  nescio.  Nam  si 
quid  ad  rem  qnandam  referri  potest,  non  statim  nobis  per- 
missum est  dicere:  hic  fuit  ea  res.  Fugit  enim  me,  an  par- 
tium inspectio,  vel  viva,  vel  mortua  foemina,  instituta 
fuerit,  et  eo  magis  admiror  Mullerum  tarn  leviter  hanc  rem 
tractasse,  quum  in  aliis  quaestionibus  tam  bene  cauteque  pro- 
cesserit. 

Et  si  denique  cl.  Metzgeri  *)  opinio  deinde  proferen- 
da vera  esset,  profecto  male  actum  esset  de  omnibus  iis,  qui 
casus,  quos  negare  nequeant,  statim  ad  id  referant,  quod 
duplex  uterus  adsit.  Sed  Mktzgeri  opinio,  quamquam  ra- 
tionibus optime  suffulta,  tamen  nondum  probata  esi;  at  vero 
eius  sententia  nobis  exemplo  esse  potest,  quanta  in  hacce 
re  inter  eruditos  opinionum  diversitas  sit.  Et  hoc  certe  of- 
ficium nobis  iniungit  in  re  dubia  cautius  agendi.  Ouam- 
quam  enim  legislator  eodem  iure,  et  fortassis  gravioribus 
ex  rationibus,  ex  quibus  dicere  potest,  si  mater  infansque 
mortui  inveniuntur,  et  inquisitio  certiores  nos  reddere  non 
potest,  uter  prius  mortuus  sit,  mater  pro  prius  mortua  ha- 
benda est,  etiam  hoc  pronuntiare  potest:  Quaestiones  de 

superfoetatione  in  foro  publico  non  admittuntur;  quam- 
quam igitur  legislator  rationibus  hoc  loco  non  perscrutandis 
eiusmodi  edictum  proferre  potest,  tamen  medicus  non  potest 
dicere:  optime  fecisti;  nam  nos  docti  superfoetationi  in  ho- 
mine locum  non  esse  scimus. 

Sed 

System  der  gerichtlichen  Arzneiwissenschaft  §.  465, 


Sed  quoniam  plnr es  iam  eruditorum  sententias  protuli, 
restat,  ait  Metzgeri  quoque  sententiam  proponamus.  „Su- 
perfoecirn  dationem  vel  potius  superfoetationem  pro  ficta  qua- 
dam re  habemus  «);  quae  propterea  non  nisi  tunc,  quum  a 
dolosa  foemina  simularetur,  medicinae  forensis  quaestio  fieri 
posset,  tum  vero  dolus  facile  detegeretur/' 

a ) Eiusdem  sententiae  facultas  medica  Hallensis  fuit 
(conf.  Alberti  Tom.  i.  cap.  2.).  Contra  quidem  monitum 
est,  attamen  superfoetationem  in  utero  certe  duplici  fieri 
posse,  sed  id  ipsum  dubium  mihi  est.  Si  uterus  enim  du- 
plex membrana  intermedia  divisus  est,  neutrnm  cavorum 
foetui  satis  loci  dare  potest  *)  ; imo  etiam,  si  vagina  duplex 
est,  ut  in  exemplo  illo  Eisepjmannii  (de  utero  clupl.  Arg. 
37G4.),  foemina  viritm  ne  admittere  quidem  potest,  quia 
utraque  vagina  nimis  angusta  est.  Superfoetationem  ab  con- 
cubitu inter  paucas  horas  iterato  concedo,  sed  tum  foemina 
gemellos  concipit. 

Quum  autem  in  Boerii,  Waeterii  aliorumque  partes 
transeam,  sententia  mea  haec  est:  solummodo  usque  ad  tem- 
pus , quo  res  iam  prius  descriptae  appareant,  superfoetationi 
locum  esse.  Quamquam  vero  certum  diem,  quo  ea  fiant, 
definire  non  possumus,  tamen  pro  ea,  qua  nunc  pollemus, 
scientia,  primis  quatuordecim  diebus  vel  salterh  usque  ad  vi- 
cessimum  conceptionis  diem , et  verisimiliter  iam  antea  hoc 

*)  Discrimen  interest  inter  uterum  bilocularem  et  uterum  dupli- 
cem, quos  auctor  hic  confudit.  Vid.  loders  Anthropologie 
3te  Aufl.  §.  314. 

fieri  debet.  . Hinc  sequitur,  exceptis  rarioribus  casibus,  si 
forte  infans  mortuus  vel  adeo  ossefactus  fuerit,  non  nisi 
paullo  post  primam  conceptionem  existere  posse  superfoela- 
tionem. 

/ 

Jam  vero  ad  id,  quod  gravissimi  in  eo  genere  momenti 
est,  transgredior,  nempe  ad  tempus,  quo  superfoetatio  haud 
amplius  oriatur.  Hoc  equidem  definiri  non  posse  censeo. 
Quocirca  medici,  qui  Roosii  *)  auctoritatem  et  verba  in 
introductione  iam  prolata  in  medicina  forensi  adhibere  vo- 
luerint, male  mihi  agere  videntur. 


*}  Grundrifs  §.  112. 

1.  Zythus  hordeaceus . 

- * K.,-.  • * <=*■•-  ’ 

Sub  zytho,  vino  Aegyptiorum  hordeaceo,  continentur  Iiae 
species . 

1)  Pinon , tzt/ov.  Athenaeus  *)  ex  Anacreonte  hoc  4 

quidem  refert  monitum  de  isto  vino  hordeaceo,  hoc  caveto , 
«e  z/z  posteriores  corporis  partes  cadas , et  simul  ex  Simonide 
hanc  rei  rationem  reddit,  vinum  (ex  uvis)  bibentibus  hoc  non 
accidit . Eadem  etiam  ex  Aristotelis  libro  de  temulentia 
repetit,  tdzzo  ex  hordeo  confecto , quod  pinon  vocant , z« 
tergum  temulenti  decidunt . Peculiare  quidpiam  contingit 

hi  vino  ex  hordeo  confecto , quod  pinon  nominant.  Reli- 
quis enim  potionum  generibus , quae  inebriant,  temulenti  in 
omnem  partem  labuntur y dextram,  sinistram , zzz  posteriora 
reclinantur . 

2)  Brytum,  bryttium.  Hunc  Hesychius  **)  brevibus 

ita  explicat,  figvrr Trouat  i#  fyurrov  7r£v  ro  m r^ccpyig 

*)  Deipnos.  X.  14.  p.  447.  De  quo  multis  disputavit  Bruck- 
mann,  1.  c.  c.  5.  C.  Barth,  Advers.  Comment.  XI.  32.  p. 
517.  et  Schook.  1.  c.  legendum  censuerunt  Mvsonius 

(De  Luxu  Graecor,  c.  1.  p.  2478.  T.  VIIL  Thes.  Gronov. ) * 
hos  locos  repetiit.  Plura  habet  Wolf.  Anecdot.  Graec.  T.  II. 
p.  242. 

**)  Glossar.  1.  cit.  C.  Barth.  1.  c.  sribendum  putat  fapTTw, 
pro  figvTov  vero  Cf.  Bruckmann.  1.  c.  c.  6.  In  Etymolog. 


7T0T0V.  Idem  confirmat  Athenaeus  *).  Vinum  ex  hordeo 
confectum , inquit,  hry tum  quidam  vocant , ut  Sophocles  in 
Triptolemo , 

Brytum  in  alvum  non  demittere , 

Archilochus  : 

Velut  Thrax  quidam  aut  Phryx , <zc?  tibiam 
Prono  corpore  bibens , brytum  exsugebat . 

Huius  item  potionis  in  Lycurgo  meminit  Aeschylus  , 

lam  inde  brytum  bibebat  temporis  spatio  se  ipsum  ex « 
tenuans ♦ 

Coquebatur  brytum  illud  ex  hordeo  madefacto  et  ger- 
minato, ut  zy thus,  et  ex  his  verbis  probabiliter  colligitur, 
homines  istos  rudes  ad  hoc  brytum  disertos  fuisse,  ebrios  ad 
tibiam  saltasse,  ut  rustici  nostrates  faciunt,  eoque  se  largiter 
invitasse  , ut  quondam  ex  Germanis  viros  nobiles**),  cum 
eo  tamen,  ut  prono  corpore  in  terram  caderent. 

Istam  rem,  ut  certam,  hoc  modo  descriptam  reliquit 
Hellanicus***),  in  Plinthine,  oppido  Aegypti,  primum 

Magno  p.  2l6.  leg.  fi(>vrici9  tu  ttis  raQvAvs  7rihrtuUTst9  urtvs<i  rlptyvXa 
hvyovrt , 7rugci  tovs  fiorgv;  ggvnet.  MuSONIUS  1.  c.  p.  2479- 

*)  L.  cit. 

***)  Vid.  Dialogismus  H . Emseri  de  origine  propinandi , vulgo 
compotandi,  Lips.  1505.  et  Vinc.  Opsopaei.  De  Arte  Bi- 
bendi Lib.  p.  1202.  in  Delie.  Poetar.  Germ.  P.  IV.  Anonym. 
Diss.  hist.  De  supernaculo  An  glorum,  Lips.  1746.  ed.  sec. 

”**)  Ap.  Athenaeum  I.  25.  p.  34.  Idem  de  Gallis  scriptum 
reliquit  Ammian.  Marcel.  1,  c. 

inventa  ni  fuisse  vitem,  ac  quoniam  ob  egestatem  apud  illos 
inopiae  solatium , ut  vinum  ex  hordeo  confectum  biberent , 
cuius  potu  adeo  laetati  sunt , ut  canerent  *) , saltarent , et  quae 
solent  ebrii , facerent  omnia . Idem  auctor  Paeonas  scribit 
brytum  ex  hordeo  bibere , etiam  par  abi  am  ex  milio  et  oryza, 
item  brytum  ex.  radicibus  confectum , quemadmodum  Thraces 
CX  frugibus*  Praeterea  Theophrastus**)  Aegyptos  in  lioe 
bryto  incoxisse  folia  malinothallae  dulcia,  iisque  pro  bellario 
usos  esse  memoriae  prodidit.  Fqerunt  ergo  viarii  brytum  pa- 
randi modi  pro  populis  variis,  sed  tempore  prior  id,  quod  ex 
hordeo  coquebatur. 

3)  Curmi , curma , corma>  curmen,  corrupte  furmen, 
item  camum,  cuius  Ulpianus  ***)  meminit.  Apud  Philo- 
xenum explicatur  £t)d-o$  ct7ro  cirou,  curmen , Dioscori- 
des  ff)  , princeps  auctor,  his  quidem  verbis  describit.  Fit 
et  ex  hordeo  potus  genus , quem  curmi  nominant,  eoque  sae - 
penumero  pro  vino  utuntur , superaddit  tamen  rei  et  experien- 
tiae convenienter,  parantur  et  similia  potus  genera  ex  tritico, 

*)  Eodem  modo , quo  ex  vino  ebrii,  v.  Antholog.  Epigramm. 
Vet.  L.  I.  c.  2*  p.7*  ed.  Lubin. 

**)  Hist.  Piant.  IV.  io.  p.  438.  et  452.  ed.  Bodaei,  qui  simul 
quaerit,  an  radices  istae  fuerint  globuli  trasi. 

***)  Dig.  1.  c.  JDe  vino , tritico  vel  oleo  legato , p.  469. 

f)  Lexic.  1.  c* 

•ff)  L.  cit.  c.  lio.  p.  126.  Apud  Groninganos,  teste  Schookio 
1.  c.  p.  6.  etiamnum  in  usu  est  voc.  curmor , cormor , ad 
potum  quendam  inebriantem  significandum. 

quemadmodum  in  Iberia  occidentali  et  Britaiuiia ♦ Erat  ergo 
liis  populis  curmi  ex  hordeo , idque  vulgare  plurimis,  erat  et 
cunni  ex  tritico , cum  maxime  Hispanis  et  Britannis,  apud 
quos  maior  eius  frumenti  proventus  esse  solebat.  Hoc  potus 
genere  , inquit  Bruckmannus  *)  , sub  auctore  Posido- 
nio **),  utebatur  vulgus  infimae  notae  ac  ordinis , sed  pro- 
pius a vero  abest  Iac.  Sylvius  ***).  Zythus  et  cunni , inquit, 
ex  hordeo  putrefacto  potus  Alexandrinus , nostrae  biriae  et 
cerevisiae  proximus . 

*)  L.  cit.  p.  40. 

**)  Ap.  Athen.  Deipn.  IV.  et  Casave.  Animad.  c.  13.  p.  279* 
scribendum  censet  xe^et, 

***)  De  Febrib.  Comment.  Ven.  1555.  p.  21. 

JJactenus  illa.  Indicenda  ex  more  ac  instituto  maiorum  fiunt 
solemnia  doctissimi  candidati  inauguralia,  qui,  donec  erat  huius 
academiae  civis,  et  bene  vixit,  et  ad  litteras  ac  medicinam  strenue 
incubuit.  Quem  vitae  scholasticae  et  academicae  cursum  tenuerit* 
quos  professores  artis  habuerit,  his  verbis  concepit. 

Natus  sum  Fr  anco  furti  ad  Moenum  anno  Domini  millesimo  septin- 
gentesimo septuagesimo  nono,  octavo  Idus  Augusti.  Patrem 
veneror  Joannedi  Fridericum  Varrentrappium  ; mater  mea  e 
gente  Mergenbaumii  Mariae  Evae  nomen  fert.  Hi  paren- 
tes, quorum  erga  me  merita  contra  consuetudinem  hic  omnino 
omittam  , quia  nec  locus  nec  tempus  mihi  satis  ad  id  aptum 
esse  videtur.  — Nam  tot  et  tanta  beneficia  mihi  obiter  me- 
moranti rei  gravitati  non  satis  respondere  existimo , haec  vero 
ita  describere , uti  merentur , et  verecundia  erga  lectores , et 
alia  vetant.  Revertar  ergo  ad  rem.  Parentes  Jo  annis  Con- 
ii adi  nomen  mihi  imposuerunt , et  sic  alacer  homuncio  in  hunc 
mundum  intravi , sed  mox  fortuna 'adversam  formam  valetu- 
dini induit.  Nam  nondum  tres  annos  agebam , cum  prorsus  • 
caecus fi  erem , et  haec  quidem  caecitas  cum  rhachitide  et  morbo 
scrophuloso  coniuncta  erat.  Medici  magna  ex  parte  ad  sta- 
tum hunc  producendum  multum  tribuerunt ; vicium  vegetabi- 
lem mihi  perdebili  praescripsere  strenue  victum  animalem  ne- 
gantes. Sed  nolim  illos  accusare,  quorum  conamina  ad  salu- 
tem meam  spectaverint.  Nam  etiamsi  vires  illis  deerant 9 
tamen  laudanda  erat  voluntas , idqne  eo  magis , quod  et  ipsi 
post  tot  irrita  pericula  desperabant , nihil  sanitatem  mihi 
reddere  posse  professi , nisi  rus.  Simulae  igitur  valetudo  et 
corporis  mei  constitutio  tam  frma  facta  erat , ut  mors  iam 
propinqua  valetudini  recuperandae  non  obstaret , a patre 
optimo  viro  , qui  inde  a pueritia  amicus  ipsius  fuerat , ruri 
traditus  sum.  Fuit  is  Zimmermannus  , quem , tamquam  alte- 
rum patrem , venerari  debeo , isque  nunc  Su])  er  intendens  Darm - 

slcidtii  degit , tunc  vero  pastor  et  metropoli  tamis  fuit  Bicken - 
bachii , villa  sita  in  regia  via , quae  B er g s trajs  e nominatur. 
Is  me  a tempore  verno  MDCCXCI,  in  iis , ^z/zze  zV*  scholis 
docentur , perdiligenter  erudivit , quoad  eius  pro  valetudine 
mea  Jieri  licuit , .rezi  z/z  hac  re  cautissime  erat  incedendum . 
izztZe  quoque  apparet , czzr  zzz  eruditione  scholastica  nunquam 9 
quae  optarem  , perceperim  et  percepturus  sim.  Tempus  semel 
elapsum  nunquam  redibit ; et  quamquam  multa  feci  ad  scien- 
tias mihi  nondum  cognitas  perdiscendas , tamen  id  mihi  non- 
dum contigit , et  verosimiliter  nunquam  continget . hacte- 

nus dixi , quae  mihi  dicenda  fuere,  Iam  ad  ultimam  vitae 
meae  partem  redeo.  Hic  in  rure  per  quadriennium  degens  et 
firmiore  valetudine  instructus  in  patriam  reverti , ut  mercaturae 
incumberem  ? jezZ,  semestri  praeterlapso  , evanuit  illa  cupido , 
ei-  desiderium  me  cepit  litteris  me  dedicandi.  Igitur  rus  iterum 
me  contuli , postquam  aliquot  annos  ibi  manseram  , studia- 
que inveni  sciendi  cupido  apta  persecutus  eram9  dumum  redii , 
ibique  iterum  per  semestre  vixi , zz£z  doctissimus  et  experien- 
tissimns  Behbends  de  me  maxime  meritus  corporis  humani 
structuram  mihi  exponere  inscicuit.  Paterna  rura  cum  hac 
ac  ademi  a anno  MUCCXCIX,  mutavi , z'3/  jzz£  auspiciis  magni- 
fici et  Perillustris  Loderi  z/z  numerum  civium  academi eorum 
adseriptus  sum , et  partem  hic , partim  Berolini , zzZ>/  £rz'*z 
semestria  commoratus  sum  , sequentibus  scholis  interfui . Ao, 

MUCCXCIX,  per  aestatem  Osteologiam  apud  b,  ab  Eckard- 
tium,  Botanicen  apud  b . Batschium,  logicam  una  cum  Me- 
taphysice > et  Psychologiam  apud  S.  V.  Schmidium  , Mathesin 
puram  apud  Illustr.  Vojgtium  percepi . Hieme  vero  praelectio- 
nes super  Anatomia  et  Physiologia  apud  Perill,  Loderum,  super 
Pthica  una  cum  Iure  naturae  apud  S.  V.  Schmidium,  CVze- 
miam  apud  Pxcell.  Goettltngium  frequentavi.  — 
MDCCG,  per  aestatem  materiam  medicam  una  cum  arte  for- 

mulas  scribendi  et  Pathologiam  apud  Excell.  Succowiuar, 
Historiam  naturalem  apud  Batschium  , Physicam  experimen - 
talem  apud  Illustr.  Voigtium  didici ; per  hiemem  vero  Anato- 
miam  repetii  duce  Per  ili.  Lodero  , et  praelectionibus  philoso- 
phicis Excell . Schellingii  et  Schlegelii  interfui . — Ao . 
3IDCCCI.  aestate  artem  fascias  machinandi  apud  Experient. 
Bernsteinium  audivi  y Philosophiam  repetii  apud  Excell. 
Schellingium  , Anthropologiam  apud  Experient . Frorie- 
pium  audivi  y demonstrationibus  super  Angiologiam  et  Neuro • 
logiam  Perill.  Loderi  interfui . Per  hiemem  vero  Per  oli  ni 

praelectionibus  virorum  Perillustrium  y Hufelandii  , Wal- 
teri  sen . et  Carstenii  super  Therapia  speciali  y Physiologia 
arteque  corpora  dissecandi  y et  Mineralogia  interfui . — Ao, 
MDCCCII.  per  aestatem  sequentes  doctrinas  iteravi  y nempe • 
artem  fascias  machinandi  apud  Excellent.  Zenkerum,  Pota • 
nicen  apud  Excell.  Wildenowium,  Physicen  et  Chemiam  apud 
Excell.  Bourgetiljm,  Artem  obstetriciam  apud  Illustr . Mur- 
sinnam  audivi  y et  sub  eius  directione  exercui.  Per  hiemem 
alteram  Therapiae  specialis  partem  apud  Perillustrem  Hufe- 
landium  audivi.  Exercitationibus  clinicis  Perill.  Fritzii  in- 
terfui y cursum  operationum  apud  Illustr . Mursinjtam  et  Ex- 
cellent. Zenkerubi,  Chirurgiam  medicam  apud  Excellent . Zen- 
kerum,  luxationes  et  fracturas  apud  Illustr.  Mursinnam., 
artem  poeticam  apud  Exc.  Schlegeljum  audivi  y et  repetii 
artem  obstetriciam  apud  Perill.  Walterdm,  Chemiam  apud 
Illustr.  Klaprothium Ao.  MDCCCIII.  aestate  exercita- 

tionibus clinicis  y ducibus  Perillustri  Lodero  y Excellentissimo 
Succowio  et  Experientissimo  Bernsteinio  interfuiy  Pharma - 
ciam  apud  Exc.  Goettlingium  audivi  et  repetiiy  Angiologiam 
et  Neurologiam  apud  Perillustrem  Loderum. 

His  praeceptoribus  et  fautoribus  gratias  aio  habeoque  maxi- 
mas. 

